বার্ড ফ্লু নিয়ে কড়া নজরদারি কলকাতা পুরসভার

কলকাতা: ফের শহরে বার্ড ফ্লু আতঙ্ক! অন্ধ্রপ্রদেশে থেকে নতুন করে শহর কলকাতায় ছড়িয়েছে এই আতঙ্ক। ইতিমধ্যেই অন্ধ্রপ্রদেশে থেকে বন্ধ করা হয়েছে ডিম রফতানি।

উল্লেখ্য, দক্ষিণ ভারতের অন্ধ্র থেকে পশ্চিমবঙ্গে প্রচুর পরিমাণের ডিম রফতানি হত। শুধু ডিম নয়, রফতানি হত মুরগিও। ইতিমধ্যেই সেই আদান প্রদান বন্ধ করা হয়েছে। কারণ ছড়িয়েছে বার্ড ফ্লুর আতঙ্ক। ইতিমধ্যেই এই পরিস্থিতির খবর সামনে আসার পরেই, রাজ্যের শিশু পালন দফতর থেকে আগামী ৩ মাসের জন্য অন্ধ্রের তিন জেলা থেকে ডিম এবং মুরগি রফতানিতে জারি করা হয়েছে নিষেধাজ্ঞা। অন্ধ্র ইতিমধ্যেই বার্ড ফ্লুর আতঙ্ক ছড়ালেও, এখনও কলকাতায় বার্ড ফ্লুতে কেউ আক্রান্ত নন বলে জানানো হয়েছে পুরসভার তরফ থেকে।

আরও পড়ুন: অকালবৈশাখী ও শিলাবৃষ্টিতে লন্ডভন্ড শহর! খড়গপুরে কী অবস্থা দেখুন

বার্ড ফ্লুর আতঙ্ক সামনে আসার পরেই ঘটনার পুঙ্খানুপুঙ্খ তদন্তে নামে রাজ্যের স্বাস্থ্য দফতর। আর এবার এই পরিস্থিতি নিয়ে কলকাতা পুরসভার তরফ থেকে তাদের অবস্থান জানানো হল। পুরসভা জানিয়েছে, এখনও পর্যন্ত বার্ড ফ্লুতে বঙ্গের কেউ আক্রান্ত নন। রিপোর্টে উল্লেখ স্বাস্থ্য দফতরের। যার জেরে নজরদারি চললেও সতর্কতা অবলম্বন করার কথা বলা হয়নি স্বাস্থ্য দফতরের তরফ থেকে। পাশাপাশি পুরসভার তরফ থেকে জানানো হয়েছে, এখনই কোনরকম প্রয়োজনীয় পদক্ষেপ গ্রহণ করার দরকার নেই।

বিশেষজ্ঞদের মতে, বার্ড ফ্লু মূলত একটি ভাইসরাস। যা পাখিদের মধ্যে ছড়িয়ে পরে। তবে এই ভাইরাস কখনও সখনও মানুষদের শরীরেও প্রভাব ফেলতে পারে। আর তা মানুষের শরীরে মূলত যায় ডিম থেকে। তাই আগে থেকেই বিশেষ পদক্ষেপ গ্রহণ করা হচ্ছে, যাতে কোনরকম ভাবে এই আতঙ্ক না ছড়ায়।

দেখুন অন্য খবর