বিড়ালের শরীরে মিলল Bird Flu, উদ্বিগ্ন গবেষকরা

ভোপাল: এবার মধ্যপ্রদেশের (Madhyapradesh) বিড়ালের (Cat) শরীরে মিলল বার্ড ফ্লু- (Bird Flu) এর জীবনে। এই রাজ্যের ছিন্দওয়ারা জেলায় বেশ কিছু বিড়ালের শরীরে এই জীবাণুর উপসর্গ দেখা দিয়েছে।

কেন্দ্রীয় সরকারের পশুপালন দফতর এবং ‘ন্যাশনাল ইনস্টিটিউট অফ হাই সিকিওরিটি অ্যানিম্যাল ডিজিসেস’-এর বিজ্ঞানীরা গত জানুয়ারি মাসে ছিন্দওয়াড়া জেলায় বিড়ালের শরীরে এই ভাইরাসের হদিশ পান।

গত বছরের ডিসেম্বরে নাগপুরের গোরেওয়াড়া প্রাণী উদ্ধারকেন্দ্রেও তিনটি বাঘ এবং একটি চিতাবাঘের মৃত্যু হয়। ২০ ডিসেম্বর প্রথমে একটি বাঘের মৃত্যু হয়। ২৩ ডিসেম্বর মৃত্যু হয় আরও দু’টি বাঘের।

আরও পড়ুন: আগামীকাল দিল্লিতে সুফি অনুষ্ঠানে প্রধান অতিথি প্রধানমন্ত্রী নরেন্দ্র মোদি

মৃত্যু কারণ হদিশ করতে গিয়ে দেখা যায়, বাঘের মৃত্যুগুলি হয়েছিল বার্ড ফ্লু এর কারণে। মহারাষ্ট্রের লাগোয়া মধ্যপ্রদেশের ছিন্দওয়াড়া। দুটি জেলার মধ্যে কোনও যোগসূত্র আছে কিনা তা খতিয়ে দেখছেন বিশেষজ্ঞরা। বিড়ালের শরীরে এই বার্ড ফ্লু আক্রমণে হদিশ খুঁজছেন বিশেষজ্ঞরা।

গবেষকদের মতে, বিড়ালের শরীরে বার্ড ফ্লু-র ভাইরাস সংক্রমিত হওয়ার তথ্য এর আগে পাওয়া যায়নি। মধ্যপ্রদেশের ওই বিড়ালগুলির নমুনা পরীক্ষা করে দেখা গিয়েছে, ভাইরাসে আক্রান্ত বিড়ালগুলির মধ্যে মূলত জ্বর, ক্ষিদে কমে যাওয়া, ক্লান্তির উপসর্গ দেখা গিয়েছে।